Amsawal deg yiḍrisen n Belɛid At Ɛli igzem, daɣen, acḥal d abrid tasiwelt n tmucuha i yura, iwakken ad d-iger tiḥkayin niḍen. Deg uḍris « Tafunast igujilen » deg umedy, snat n teḥkayin i d-iger deg-s. Tamezwarut d taḥkayt n tmeṭṭut-nni n At Ɛebbas i iɛawden zzwaǧ, ma yella d tis snat taḥkayt n « Winnat ». Deg tsiwelt n tmacahut timawit tamensayt, lukan ad d-yessekcem umsawal tiḥkayi niḍen deg tmacahut, neɣ iwenniten, neɣ … ad yettuneḥsab ur yessin ara ad yessiwel tamacahut, imi yeṛza ilugan n tsiwelt n tmacahut. Daya inezmer ad dnini ɣef umsawal deg tmucuha n Belɛid At Ɛli, xas akken taḥkayt n tmacahut s umata am tin n tmacahut deg timawit, maca tasiwelt-ines, am akken qqqaren dɣa at zik « ur teḍbiɛ ara am usaru. », Yerẓa ilugan n tsiwelt n tmacahut.